Document ID: 32014R0137

PROVEDBENA UREDBA KOMISIJE (EU) br. 137/2014
оd 12. veljače 2014.
o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprječavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 30.,
budući da:
(1)
Poglavljem V. Uredbe (EZ) br. 1005/2008 utvrđeni su postupci za identifikaciju ribarskih plovila koja se bave nezakonitim, neprijavljenim i nereguliranim ribolovom (ribarska plovila NNN) te postupci za sastavljanje popisa takvih plovila u Uniji. Člankom 37. te Uredbe predviđene su mjere koje je potrebno poduzeti protiv ribarskih plovila uvrštenih na taj popis.
(2)
Popis ribarskih plovila NNN koji vodi Unija utvrđen je Uredbom Komisije (EU) br. 468/2010 (2) i izmijenjen provedbenim uredbama (EU) br. 724/2011 (3), (EU) br. 1234/2012 (4) i (EU) br. 672/2013 (5).
(3)
U skladu s člankom 30. stavkom 1. Uredbe (EZ) br. 1005/2008 na popis Unije treba uvrstiti ribarska plovila koja se nalaze na popisima plovila NNN koja su donijele regionalne organizacije za upravljanje u ribarstvu.
(4)
Sve regionalne organizacije za upravljanje u ribarstvu donose i redovito ažuriraju vlastite popise NNN plovila u skladu s vlastitim propisima (6).
(5)
U skladu s člankom 30. Uredbe (EZ) br. 1005/2008 Komisija mora ažurirati popis plovila Unije nakon što joj regionalne organizacije za upravljanje u ribarstvu dostave popise ribarskih plovila za koja se pretpostavlja ili je potvrđeno da se bave ribolovom NNN.
(6)
Komisija je dobila ažurirane popise regionalnih organizacija za upravljanje u ribarstvu.
(7)
Plovilo „Marta Lucia R” koje se nalazilo na popisima utvrđenima ili izmijenjenima Uredbom (EU) br. 468/2010 i provedbenim uredbama (EU) br. 724/2011, (EU) br. 1234/2012 i (EU) br. 672/2013 sa svojeg su popisa uklonile Međuamerička komisija za tropsku tunu (IATTC) na sastanku od 10. do 14. lipnja 2013. i Međunarodna komisija za očuvanje atlantske tune (ICCAT) okružnicom izdanom 20. kolovoza 2013. Od 20. kolovoza 2013. navedeno se plovilo smatra uklonjenim s popisa Unije
(8)
Plovilo „RED” koje se nalazilo na popisima utvrđenima ili izmijenjenima Uredbom (EU) br. 468/2010 i provedbenim uredbama (EU) br. 724/2011, (EU) br. 1234/2012 i (EU) br. 672/2013 sa svojeg su popisa uklonile Komisija za ribarstvo sjeveroistočnog Atlantika (NEAFC) 14. studenoga 2012., Organizacija za ribarstvo sjeverozapadnog Atlantika (NAFO) 21. prosinca 2012. i Organizacija za ribarstvo jugoistočnog Atlantika (SEAFO) na svojem Odboru za pridržavanje 11. prosinca 2013. Od 11. prosinca 2013. navedeno se plovilo smatra uklonjenim s popisa Unije.
(9)
S obzirom na to da isto plovilo može biti uvršteno pod različitim imenima i/ili zastavama ovisno o vremenu njegova uvrštenja na popise regionalnih organizacija za upravljanje u ribarstvu, ažurirani popis Unije mora sadržavati različite nazive i/ili zastave koje su utvrdile odgovarajuće regionalne organizacije za upravljanje u ribarstvu.
(10)
Uredbu (EU) br. 468/2010 stoga treba na odgovarajući način izmijeniti.
(11)
Mjere predviđene ovom Uredbom u skladu su s mišljenjem Odbora za ribarstvo i akvakulturu,
DONIJELA JE OVU UREDBU:
Članak 1.
Dio B Priloga Uredbi (EU) br. 468/2010 zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. veljače 2014.

Labels: 8
11
5
6